**ข้อมูลทั่วไป**

**1 สภาพทั่วไปของสถานศึกษา**

โรงเรียนบ้านโหมนสงเคราะห์ สังกัดสำนักงานเขตพื้นที่การศึกษาประถมศึกษากาฬสินธุ์ เขต 1 ตั้งอยู่หมู่ที่ 15 บ้านโพธิ์ทอง ตำบลห้วยโพธิ์ อำเภอเมืองกาฬสินธุ์ จังหวัดกาฬสินธุ์ เว๊บไซต์ http//www.msk.ac.th ระยะทาง ห่างจากสำนักงานเขตพื้นที่การศึกษากาฬสินธุ์ เขต 1 ประมาณ 10 กิโลเมตร เส้นทางคมนาคมจากสำนักงานเขตพื้นที่การศึกษาประถมศึกษากาฬสินธุ์ เขต 1 เป็นถนนทางหลวงแผ่นดินสายกาฬสินธุ์ – ร้อยเอ็ด จุดแยกที่วัดดงสวางใต้ แล้วเลี้ยวซ้ายผ่านอ่างเก็บน้ำห้วยโพธิ์ถึงที่ตั้งโรงเรียนระยะทาง 1 กิโลเมตร สภาพการคมนาคมสะดวกตลอดปี เป็นพื้นที่ราบ

####  2 ประวัติความเป็นมาของโรงเรียน

 โรงเรียนบ้านโหมนสงเคราะห์ ตั้งเมื่อวันที่ 1 มิถุนายน พ.ศ. 2465 โดยแยกออกมาจากโรงเรียนประชาบาล 2 ตำบลหลุบ (โรงเรียนดงน้อยสงเคราะห์) ในปัจจุบัน มีชื่อในครั้งแรกว่า โรงเรียนประชาบาลตำบลหลุบ 3 (โรงเรียนบ้านโหมน) จัดการศึกษาระดับชั้นประถมศึกษาปีที่1-4 และขยายชั้นเรียนถึงชั้นประถมศึกษาปีที่ 7 และลดชั้นเรียนลงเป็นชั้นประถมศึกษาปีที่ 6 ตามแผนการศึกษาชาติและหลักสูตรประถมศึกษา พ.ศ. 2522 และต่อมาโรงเรียนบ้านโหมนสงเคราะห์ได้รับอนุมัติเปิดชั้นเด็กเล็ก 1 ห้องเรียน เมื่อ พ.ศ. 2535 ขยายเป็น 2 ห้องเรียน เมื่อ พ.ศ. 2536 เปิดทำการสอนชั้นอนุบาล 1 จำนวน 1 ห้องเรียน ในปีการศึกษา 2537 ปัจจุบันปรับเปลี่ยนชื่อเป็นระดับก่อนประถมศึกษาเป็นชั้นอนุบาล 1 และชั้นอนุบาล 2 ตามลำดับ ปีการศึกษา 2540 ได้รับอนุมัติให้จัดตั้งเป็นโรงเรียนขยายโอกาสทางการศึกษา เปิดทำการสอนชั้นมัธยมศึกษาปีที่ 1 - 3 ปัจจุบันจัดการศึกษา 3 ระดับ ตั้งแต่ระดับก่อนประถมศึกษา ประถมศึกษา มัธยมศึกษาตอนต้น ตามพระราชบัญญัติการศึกษาขั้นพื้นฐาน พุทธศักราช 2542

 วันที่ 16 สิงหาคม 2473 โรงเรียนนี้ได้แยกออกมาจากโรงเรียนประชาตำบลหลุบ2

(บ้านดงน้อย)มาตั้งเป็นโรงเรียนเอกเทศที่บ้านโหมน มีนามแรกตั้งว่า “ โรงเรียนประชาตำบลหลุบ ”

( บ้านโหมน )ทางราชการแต่งตั้งนายหมุน เวียงเพิ่ม มาดำรงตำแหน่งครูใหญ่

 พ.ศ. 2474 ทางราชการได้แก้ไข พ.ร.บ.ประถมศึกษา โดยบังคับเด็กที่มีอายุย่างเข้าปีที่เก้าเข้าเรียน จนอายุครบสิบห้าปีบริบูรณ์ จึงพ้นเกณฑ์บังคับเรียน

 พ.ศ. 2480 นายหมุน เวียงเพิ่ม ได้ถึงแก่กรรม ทางราชการได้แต่งตั้ง นายเกิ่ง ปัญญามี

มาดำรงตำแหน่งแทน

 พ.ศ. 2481 ทางราชการกำหนดให้หยุดเรียนวันอาทิตย์เพียงวันเดียวในหนึ่งสัปดาห์กำหนดเวลา เรียนสัปดาห์ละ 28 ชั่วโมง และในปีนี้ทางราชการย้ายนายทองพูน ทองสาร มาดำรง

ครูใหญ่แทนนายเกิ่ง ปัญญามี

 พ.ศ. 2482 ทางราชการประกาศงดเก็บเงินรัฐชูประการ แต่ให้ราษฎรเสียเงินการศึกษาพลี (เสียหัว)

 พ.ศ. 2483 ราชการแต่งตั้งนายเอี่ยม ฆารพันธ์ มาดำรงตำแหน่งแทน นายทองพูน ทองสาร และในปีนี้ทางราชการได้จัดงบประมาณให้เป็นเงิน 600 บาท (หกร้อยบาทถ้วน) เพื่อก่อสร้างอาคารแบบ ป. 1 ฉ และขอความร่วมมือจากชาวบ้าน คนละสองบาทสมทบ เป็นเงินทุนก่อสร้างอาคารเรียน การก่อสร้างแล้วเสร็จในปี พ.ศ.2484

 พ.ศ. 2486 ราชการได้ย้ายนายสง่า วรวิทย์ มาดำรงตำแหน่งครูใหญ่แทนนายเอี่ยม ฆารพันธ์ ซึ่งย้ายไปดำรงตำแหน่งครูใหญ่โรงเรียนห้วยตูม ตำบลม่วงนา อำเภอเมือง จังหวัดกาฬสินธุ์

 พ.ศ. 2488 ราชการย้ายนายเอี่ยม ฆารพันธ์ มาดำรงครูใหญ่แทน นายสง่า วรวิทย์

ซึ่งราชการย้ายให้ไปดำรงตำแหน่งครูใหญ่โรงเรียนเทศบาล5 (วัดใต้โพธิ์ค้ำ )

 พ.ศ. 2490 เปลี่ยนประมวลการสอน กำหนดให้มีการพักตอนบ่ายอีก 15 นาที ขยายเวลาเลิกเรียนออกไปเป็น 15.30 น

 พ.ศ. 2503 ราชการประกาศใช้หลักสูตรประถมศึกษา พ.ศ. 2503 กำหนดชั้นเรียนเป็นประถมศึกษาตอนต้น 4 ปี ประถมศึกษาตอนปลาย 3 ปี ประถมศึกษาตอนต้นให้มีเวลาเรียน 25 ชั่วโมง ประถมศึกษาตอนปลายให้มีเวลาเรียน 30 ชั่วโมง เริ่มเข้าเรียนเวลา 08.30 น. เลิกเรียนเวลา 14.30 น. สำหรับประถมศึกษาตอนต้นและเลิกเวลา 15.30 น. สำหรับประถมศึกษาตอนปลาย

 พ.ศ. 2508 ทางราชการได้จัดสรรงบประมาณ เพื่อซ่อมแซมอาคารเรียน จำนวน 20,000 บาท (สองหมื่นบาทถ้วน )

 โรงเรียนได้ขออนุญาตรื้อถอนอาคารเรียนหลังเดิมนำมาปลูกสร้างใหม่ โดยใช้วัสดุเก่าที่พอใช้ได้มาทำการปลูกสร้างเป็นอาคารเรียนแบบ ป. 1 ขนาด 4 ห้องเรียน

 พ.ศ. 2509 ทางราชการได้โอนการจัดการศึกษาระดับประถมศึกษาทั่วประเทศ ไปสังกัดองค์การบริหารส่วนจังหวัด อยู่ในความควบคุมดูแลของกระทรวงมหาดไทย โดยเหตุผลว่าเพื่อเป็นการกระจายอำนาจการปกครองสู่ท้องถิ่น

 พ.ศ. 2512 ราชการได้แต่งตั้งย้ายนายคำเพชร ลาภบุญเลือง มาดำรงตำแหน่งครูใหญ่แทน นายเอี่ยม ฆารพันธ์ ซึ่งเกษียณอายุราชการ

 พ.ศ. 2514 ทางราชการได้จัดสรรงบประมาณต่อเติมอาคารเรียนเป็นเงิน 50,000 บาท (ห้าหมื่นบาท) โดยการต่อเติมด้านข้างจำนวน 2 ห้องเรียน พร้อมกันนี้กองอนามัยโรงเรียนได้ให้งบประมาณจำนวน 700 (เจ็ดร้อยบาทถ้วน) เพื่อก่อสร้างประปาโรงเรียน โดยโรงเรียนได้จัดหาเงินสมทบอีกจำนวน 2,000 บาท (สองพันบาทถ้วน)

 พ.ศ. 2516 ทางราชการได้จัดสรรงบประมาณ เพื่อสร้างบ้านพักครูตามแบบของกรมสามัญ จำนวน 1 หลัง เป็นเงิน 25,000 บาท ( สองหมื่นห้าพันบาทถ้วน )

 พ.ศ. 2521 ราชการโดยกระทรวงศึกษาธิการ ได้ประกาศใช้หลักสูตรใหม่ ได้แก่หลักสูตรประถมศึกษา พ.ศ. 2521 ตามแผนพัฒนาการศึกษา พ.ศ. 2520 โดยจัดระบบการศึกษาเป็นแบบ 6: 3 : 3 คือ ประถมศึกษา 6 ปี มัธยมต้น 3 ปี มัธยมปลาย 3 ปี

 ในปี พ.ศ. 2521 ทางราชการได้แต่งตั้งย้ายนายประเวทย์ สหัสทัศน์ มาดำรงตำแหน่งแทน นายคำเพชร ลาภบุญเรือง ซึ่งย้ายไปดำรงตำแหน่งครูใหญ่โรงเรียนดงน้อยสงเคราะห์

 พ.ศ. 2522 ทางราชการได้จัดสรรงบประมาณก่อสร้างโรงฝึกงานตามแบบ 321 ของกรมสามัญศึกษาในวงเงินงบประมาณ 92,000 บาท (เก้าหมื่นสองพันบาทถ้วน) และจัดสรรงบประมาณก่อสร้างอาคารเรียนแบบ ป. 1ฉ ใต้ถุนสูงขนาด 4 ห้องเรียน งบประมาณ 580,000 บาท (ห้าแสนแปดหมื่นบาท)

 พ.ศ. 2525 คณะครู-อาจารย์-นักการๆและชาวบ้านได้ร่วมกันบริจาคทรัพย์สร้างรั่วคอนกรีตและประตู เหล็กด้านหน้าอาคารเรียนด้านทิศใต้เป็นเงิน 30,000 บาท (สามหมื่นบาท)

 พ.ศ. 2526 คณะครู-อาจารย์-นักการได้บริจาคเงินจำนวน 8,000 บาท(แปดพันบาท) ติดตั้งและเดินสายไฟฟ้าในโรงเรียน(อาคาร ป.1ฉ) และในปีเดียวกันโรงเรียนร่วมกับสำนักงานการประถมอำเมืองกาฬสินธุ์และเจ้าหน้าที่ป่าไม้จัดทำ โครงการปลูกป่ายูคาลิปตัส ในพื้นที่โรงเรียนบ้านโหมนสงเคราะห์ได้เนื้อที่ป่าจำนวน 5 ไร่ และใน พ.ศ. 2527 ครู-อาจารย์-นักเรียน และชาวบ้านได้ปลูกป่ายูคาลิปตัสเพิ่มเติมจากปีที่แล้วได้เนื้อที่ 5 ไร่ รวมเนื้อที่ปลูกทั้งหมด 10 ไร่

 พ.ศ. 2527 ทางราชการได้จัดสรรงบประมาณต่อเติมชั้นล่างอาคารเรียนแบบ ป.1ฉ จำนวน 4 ห้องเรียนงบประมาณ 400,000 บาท (สี่แสนบาท) ก่อสร้างเรือนเพราะชำ แบบ พ.1/2527 จำนวน 1 หลัง งบประมาณ 10,000 บาท (หนึ่งหมื่นบาท) และได้รับพิจารณาให้เป็นศูนย์วิชาการกลุ่ม

 พ.ศ. 2528 ทางราชการขายทอดตลาดอาคารเรียน แบบ ป.1 หลังเดิม ซึ่งมีสภาพทรุดโทรมเพื่อนำเงินเป็นรายได้แผ่นดิน และในปีนี้ราชการได้จัดสรรงบประมาณสร้างสนามฟุตบอล แบบ ฟ.1 ให้ 1 สนามงบประมาณ 60,000 บาท (หกหมื่นบาท)

 พ.ศ. 2529 ได้รับงบประมาณก่อสร้างอาคราเรียน แบบ สปช. 105/2526 จำนวน 1 หลัง 4 ห้องเรียน งบประมาณ 798,500 บาท (เจ็ดแสนเก้าหมื่นแปดพันห้าร้อยบาท) สร้างส้วมแบบ สปช. 601/2529 ขนาด 2 ที่นั่ง จำนวน 1 หลัง งบประมาณ 20,000 (สองหมื่นบาท )

 พ.ศ. 2530 นางกรประภา ภูจริต ครูโรงเรียนบ้านศรีสวัสดิ์ สปอ.เชียงยืน จ.สารคาม ย้ายมาโรงเรียนนี้

 พ.ศ. 2531 ได้รับงบประมาณก่อสร้างถังเก็บน้ำฝน แบบ ฝ.33 จำนวน 1 ชุด งบประมาณ 36,000 บาท (สามหมื่นหกพันบาทถ้วน)

 พ.ศ. 2532 คณะครู-อาจารย์ และชาวบ้านได้ร่วมกันบริจาคทรัพย์ก่อสร้างฐานประดิษฐ์พระพุทธรูป ทรงมณฑป สำหรับประดิษฐานพระพุทธรูป ประจำสถานศึกษา สิ้นค่าก่อสร้างรวมทั้งสิน 35,000 บาท (สามหมื่นห้าพันบาท)

 พ.ศ. 2533 ครู-อาจารย์ และชาวบ้านได้ร่วมกันบริจาคทรัพย์สร้างที่จอดรถจำนวน 1 หลัง ขนาดกว้าง 6 เมตร ยาว 18 เมตร สิ้นค่าก่อสร้าง 36,000 บาท (สามหมื่นหกพันบาท)

 เดือนมิถุนายน 2535 นายประเวทย์ สหัสทัศน์ อาจารย์ใหญ่ย้ายไปดำรงตำแหน่งอาจารย์ใหญ่โรงเรียนมิตรภาพที่ 32 อำเภอเมือง จังหวัดกาฬสินธุ์ นายทรงศักดิ์ ชูศรียิ่ง ผู้ช่วยอาจารย์ใหญ่ รักษาราชการในตำแหน่งอาจารย์ใหญ่ และในปี 2535 ช่วงนายประเวทย์ สหัสทัศน์ ดำรงตำแหน่ง โรงเรียนได้งบประมาณขุดบ่อเลี้ยงปลาของกรมประมง ขนาด 10 เมตร ยาว 80 เมตร 1 บ่อ เป็นเงินงบประมาณ จำนวน152,500 บาท (หนึ่งแสนห้าหมื่นสองพันห้าร้อยบาท) และในปีเดียวกันโรงเรียน ได้งบประมาณติดตั้งประปาโรงเรียนเป็นเงิน 16,900 บาท(หนึ่งหมื่นหกพันเก้าร้อยบาท)

 วันที่ 1 มกราคม 2536 คณะศิษย์เก่าโรงเรียนบ้านโหมนสงเคราะห์ พร้อมด้วยพี่น้องชาวกรุงเทพๆ ได้นำผ้าป่าสามัคคีเพื่อการศึกษา มาทอดถวายและมอบปัจจัยให้กับโรงเรียนเป็นเงินสุทธิ 26,472 บาท (สองหมื่นหกพันสีร้อยเจ็ดสิบสองบาทถ้วน)

 วันที่ 3 กุมภาพันธ์ 2536 นายประดับ สารชัย อาจารย์ใหญ่โรงเรียนบ้านเหล่าค้อ สปอ. เมืองกาฬสินธุ์ สปจ.กาฬสินธุ์ ย้ายมาดำรงตำแหน่งแทนนายประเวทย์ สหัสทัศน์ ในช่วงระยะนี้มีบุคลากรทั้งสิ้น 18 คน นางอำพันธ์ ภาภิรมย์ ไปช่วยราชการ สปอ.กมลาไสย และนางนิลุบล

ศิริวรวุฒิ ไปช่วยราชการ สปอ.เมืองๆ จังหวัดขอนแก่น เพราะต้องอยู่ใกล้แพทย์ เดือนพฤศจิกายน 2537 นาง อำพันธ์ ภาภิรมย์ ได้รับคำสั่งให้ไปดำรงตำแหน่งอาจารย์ 2 ระดับ 6 โรงเรียนโนนศิลาเลิง สปอ.กมลาไสย นางนิลุบล ศิริวรวุฒิ ย้ายไปดำรงตำแหน่งอาจารย์ 1 ระดับ 4 สปอ.เมืองๆจังหวัดขอนแก่น

 วันที่ 10 มกราคม 2537 นางบุญนำ เที่ยงดี อาจารย์ 1 ระดับ 4 ขออนุญาตไปช่วยราชการ ที่ สปจ.กาฬสินธุ์ เหตุผลเพื่ออยู่ดูแลน้องสาวที่ประสบอุบัติเหตุรถยนต์พลิกคว่ำ

 วันที่ 18 พฤษภาคม 2537 นายมงคล ภูสมศรี อาจารย์ 1ระดับ 5 โรงเรียนบ้านคำม่วง สปอ.ยางตลาดจังหวัดกาฬสินธุ์ ย้ายมาช่วยราชการ และในปีการศึกษา 2537 ได้ขออนุญาตเปิดทำการสอน ชั้นอนุบาลขึ้น 1 ห้องเรียน ชั้นเด็กเล็กเปิดทำการสอนก่อนแล้วนั้น เปลี่ยนเป็นชั้นอนุบาล 2 รับนักเรียน อายุ 5-6 ขวบ

 นายมงคล ภูสมศรี ได้รับคำสั่งแต่งตั้งย้ายให้มาดำรงตำแหน่ง อาจารย์ 2 ระดับ 6 ตำแหน่งเลขที่ 324 แทนตำแหน่ง นายสวาท ทิสา ซึ่งเกษียณอายุราชการ ตามคำสั่งที่ สปจ.กาฬสินธุ์ที่ 588/2537 ลงวันที่ 19ตุลาคม 2537

 วันที่ 10 มกราคม 2539 นางบุญนำ เที่ยงดี กลับจากไปช่วยราชการที่ สปจ.กาฬสินธุ์มาปฎิบัติราชการที่โรงเรียนเดิมต้นสังกัด

 พ.ศ. 2540 โรงเรียนได้รับอนุมัติให้เข้าโครงการปฏิรูป และในปีการศึกษา 2540 ได้รับอนุมัติให้เป็นโรงเรียนขยายทางการศึกษา เปิดทำการสอนชั้นมัธยมชั้นปีที่ 1 นอกจากนี้ยังได้รับอนุมัติเป็นโรงเรียนศูนย์ประจำตำบลห้วยโพธิ์

 วันที่ 11 พฤศจิกายน 2540 นายกฤษณะ ซาซุม ข้าราชการครู ตำแหน่งอาจารย์ 2 ระดับ 6 โรงเรียน ยิ่งสันต์วิทยา สปอ. นามน ที่มาช่วยราชการที่โรงเรียนอนุบาลกาฬสินธุ์ ย้ายมา ดำรงตำแหน่ง อาจารย์ 2 ระดับ 6 ขั้น 11,460 บาท ตำแหน่งเลขที่ 6599 ตาคำสั่ง สปจ. กาฬสินธุ์ ที่ 613 / 2540 สั่ง ณ วันที่ 2 ตุลาคม 2540

 นายกฤษณะ ซาซุม ย้ายไปดำรงตำแหน่ง อาจารย์ 2 ระดับ 6 โรงเรียนนิคมโคกใหญ่สามัคคี อำเภอเมือง กาฬสินธุ์ เมื่อวันที่ 2 มีนาคม 2541 นางกรุณา ซาซุม อาจารย์ 1 ระดับ 5 โรงเรียนโคกใหญ่นิคมสามัคคีย้ายมาดำรงตำแหน่ง อาจารย์ 1 ระดับ 5 ขั้น 11,900 บาท ตำแหน่งเลขที่ 6599

 วันที่ 24 พฤษภาคม 2542 นางวัลภา ใจทาน อาจารย์ 2 ระดับ 6 โรงเรียนสว่างกิจวิทยา สปอ. หนองกุงศรี ย้ายมาช่วยราชการที่โรงเรียนบ้านโหมนสงเคราะห์

 วันที่ 30 ธันวาคม 2542 นายประดับ สารชัย อาจารย์ใหญ่โรงเรียนบ้านโหมนสงเคราะห์ย้ายไปโรงเรียนบ้านคำเม็ก นายชำนิ บุญศรไชย อาจารย์โรงเรียนบ้านคำเม็ก มาดำรงตำแหน่งแทน

 วันที่ 12 เมษายน 2543 ทางราชการมีคำสั่งแต่งตั้ง (ย้าย) นายประดับ สารชัย อาจารย์ใหญ่โรงเรียนบ้านโหมนสงเคราะห์ ไปดำรงตำแหน่งอาจารย์ โรงเรียนบ้านคำเม็ก และแต่งตั้งย้าย นายชำนิ บุญศรไชย อาจารย์ใหญ่โรงเรียนบ้านคำเม็ก มาดำรงอาจารย์ใหญ่โรงเรียนบ้านโหมนสงเคราะห์

 วันที่ 12 เมษายน 2543 นางกนิษฐา โพธิ์หวัง ได้ย้ายจากโรงเรียนชุมชนลำปาว มาดำรงตำแหน่งที่ โรงเรียนบ้านโหมนสงเคราะห์

 วันที่ 26 เมษายน 2543 นางวนิดา มาตรประดับ ได้ย้ายมาจากโรงเรียนหนองบัวคุรุรัฐประชาสรรพ์ นายพิทยาสิทธิ์ ปริยะสิทธิ์ มาจากโรงเรียนน้ำเกลี้ยงกล่อม มาดำรงตำแหน่งที่โรงเรียนบ้านโหมนสงเคราะห์

 วันที่ 3 พฤษภาคม 2545 นายไพรัช โพธิเตมิย์ ได้ย้ายสับเปลี่ยน กับ นายพิทยาสิทธิ์ ปริยะสิทธิ์ จากโรงเรียนดงน้อยมาที่โรงเรียนบ้านโหมน และ นางวัลภา ใจทาน ได้ย้ายจากโรงเรียนสว่างกิจวิทยา สปอ.หนองกุงศรี จังหวัดกาฬสินธุ์ มาดำรงตำแหน่งที่ โรงเรียนบ้านโหมนสงเคราะห์

 วันที่ 1 ตุลาคม 2545 นายชำนิ บุญศรไชย ตำแหน่งอาจารย์ใหญ่ได้เลื่อนตำแหน่งเป็นผู้อำนวยการโรงเรียนบ้านโหมนสงเคราะห์

 วันที่ 3 พฤศจิกายน 2544 นายสุวรรณ พันธกูล ได้ย้ายจาก สปอ.กาฬสินธุ์ มาที่โรงเรียนบ้านโหมนสงเคราะห์

 วันที่ 24 มกราคม 2546 นายพงษ์ศักดิ์ ขูรูรักษ์ ได้ย้ายจากโรงเรียนน้ำเกลี้ยงกล่อม มาดำรงตำแหน่งที่โรงเรียนบ้านโหมนสงเคราะห์

 วันที่ 28 ตุลาคม 2547 นางพิสมัย พูลเจริญ ได้ย้ายมาจากโรงเรียนเหล่าหลวง วิทยาคาร มาดำรงตำแหน่งที่ โรงเรียนบ้านโหมนสงเคราะห์

 วันที่ 29 พฤศจิกายน 2549นายทรงศักดิ์ ชูศรียิ่ง ตำแหน่งรองผู้อำนวยการโรงเรียนบ้านโหมนสงเคราะห์ย้ายไปดำรงตำแหน่งรองผู้อำนวยการโรงเรียนเหล่านาแกวิทยานุสรณ์

 วันที่ ธันวาคม 2549 นายวุฒิไกร เที่ยงดี และนางบุญนำ เที่ยงดี ตำแหน่ง ครู ได้ย้ายไปโรงเรียนกมลาไสย อำเภอกมลาไสย จังหวัดกาฬสินธุ์

 วันที่ 30 กันยายน 2551 นายชำนิ บุญศรไชย ผู้อำนวยการโรงเรียนบ้านโหมนสงเคราะห์ เกษียณอายุราชการ แต่งตั้ง นายศิริ ปรีพูล รักษาราชการในตำแหน่งแทน

 วันที่ 8 มกราคม 2552 นายอัครพงษ์ ภูจริต ผู้อำนวยการโรงเรียนบ้านเหล็กกกกอกสามัคคี ย้ายมาดำรงตำแหน่งแทน ตามหนังสือที่ ศธ 04020.0154/2 ลงวันที่ 7 มกราคม 2552

 วันที่ 22 กุมภาพันธ์ 2552 นางสุวา ติวทอง ครูชำนาญการพิเศษโรงเรียน นาจำปา อำเภอดอนจาน ย้ายมาดำรงตำแหน่งโรงเรียนนี้

 วันที่ 30 กันยายน 2552 นางระยอง บุญศรไชย เกษียณอายุราชการ และ นางโสภิณ ชูศรียิ่ง เข้าโครงการเกษียณอายุราชการก่อนกำหนด

 วันที่ 21 มกราคม 2554 นางพิสมัย พูลเจริญ ย้ายไปโรงเรียนกาฬสินธุ์พิทยาสัย ตามหนังสือ สพป.กาฬสินธุ์ เขต 1ที่ ศธ 04020/8140 ลงวันที่ 30 ธันวาคม 2553

 วันที่ 16 พฤศจิกายน 2555 นางวนิดา มาตประดับ ย้ายไปโรงเรียนอนุบาลกาฬสินธุ์และรับนายทวี อุดมรัตน์ จากโรงเรียนนาโกวิทยา ย้ายมายังโรงเรียนบ้านโหมนสงเคราะห์

 วันที่ 17 เมษายน 2556 ได้รับงบประมาณโรงเรียนดีศรีตำบล จำนวน 292,000 บาท ก่อสร้างถนนคอนกรีตภายในโรงเรียน กว้าง 4 เมตร ยาว 200 เมตร

 วันที่ 14 เมษายน 2557 คณะศิษย์เก่ารักบ้านเกิดและชาวบ้านร่วมกันทอดผ้าป่าสามัคคีให้โรงเรียนทำถนนซิเมนต์ เป็นเงิน 150,366 บาท(หนึ่งแสนห้าหมื่นสามร้อยหกสิบหกบาท)

 วันที่ 17 กรกฎาคม 2557 นายทวี อุดมรัตน์ ได้เสียชีวิต ทางโรงเรียนได้รายงานให้สำนักงานเขตพื้นที่การศึกษาประถมศึกษากาฬสินธุ์ เขต 1

 วันที่ 13 สิงหาคม 2557 นางสาวรัศมี จำปาศรี (นางสาวกฤติญา จำปาศรี) ย้ายมาจากโรงเรียนสามชัยอุดมวิทย์ อำเภอสามชัย จังหวัดกาฬสินธุ์

 วันที่ 30 กันยายน 2557 นายสุเมธ ศรีสวัสดิ์ เกษียณอายุราชการ

 วันที่ 19 มกราคม 2558 นางอรอนงค์ อุดมรัตน์ ครูโรงเรียนบ้านหนองม่วง ย้ายมาโรงเรียนบ้านโหมนสงเคราะห์

วันที่ 14 เมษายน 2558 คณะศิษย์เก่ารักบ้านเกิดและชาวบ้านร่วมกันทอดผ้าป่าสามัคคีให้โรงเรียนทำถนนซิเมนต์ เป็นเงิน 143,746 บาท(หนึ่งแสนสี่หมื่นสามพันเจ็ดร้อยสี่สิบหกบาท) หักค่าใช้จ่ายแล้วคงเหลือ 94,350 (เก้าหมื่นสี่พันสามร้อยห้าสิบบาท)

วันที่ 5 สิงหาคม 2558 นายพงษ์ศักดิ์ ขูรูรักษ์ ครูชำนาญการพิเศษ ย้ายไปโรงเรียนโนดนป่างิ้ววิจิตรวิทยา อำเภอสหัสขันธ์ จังหวัดกาฬสินธุ์

วันที่ 28 สิงหาคม 2558 นางทัศนียา ฉายจรุง ครูโรงเรียนอนุบาลพนัสศึกษาลัย สพป.ชลบุรี เขต 2 ย้ายมาโรงเรียนบ้านโหมนสงเคราะห์

วันที่ 30 กันยายน 2558 นายมงคล ภูสมศรีและนางเกษร ขามเอก เกษียณอายุราชการ

วันที่ 25 มกราคม 2559 นางสาวยุพวรรณ เจตรผดุง ครูผู้ช่วยโรงเรียนบ้านกกค้อ

กกโพธิ์ สพป.หนองบัวลำภู เขต 2 ย้ายมาโรงเรียนบ้านโหมนสงเคราะห์

วันที่ 25 กุมภาพันธ์ 2559 นายเทียรทอง นามทมาตย์ ครูโรงเรียนวัดราษฏร์ปุณณาราม สพป.พระนครศรีอยุธยา เขต 2 ย้ายมาโรงเรียนบ้านโหมนสงเคราะห์

วันที่ 21 เมษายน 2560 นางสาวอนงค์ ถิตย์กุล ครูชำนาญการพิเศษ โรงเรียนบ้านโนนอำนวย สพป.กาฬสินธุ์ เขต 2 ย้ายมาโรงเรียนบ้านโหมนสงเคราะห์

วันที่ 30 กันยายน 2560 นายจำลอง ถิตย์รัศมี เกษียณอายุราชการ

 เปิดทำการสอนตั้งแต่ชั้นอนุบาล 2 ถึงชั้นมัธยมศึกษาปีที่ 3 จัดการเรียนการสอนตามพระราชบัญญัติการศึกษาแห่งชาติ พ.ศ.2542 หลักสูตรการศึกษาขั้นพื้นฐาน พ.ศ. 2544 และหลักสูตรแกนกลางการศึกษาขั้นพื้นฐาน พ.ศ.2551